stanford-oval/wikipedia huggingface dataset:
Sampo Suihko

Sampo Suihko (s. 1951lähde?) on suomalainen virkamies, joka toimi vuosina 1975-2021 lukuisissa Vantaan ja Espoon kaupunkien viroissa ja luottamustehtävässä. Suihko valmistui filosofian maisteriksi vuonna 1978 ja valtiotieteiden maisteriksi vuonna 1979 Helsingin yliopistosta.lähde?
Suihko aloitti työuransa 1970-luvun alussa Espoon kaupungin kulttuuritoimen tutkijana ja konsultointiyhtiö Viatekin harjoittelijana. Vuonna 1975 hän siirtyi Vantaan kaupungin järjestelysosastolle organisaatiosuunnittelijaksi. Vuodesta 1979 lähtien hän toimi Vantaan apulaiskaupunginsihteerinä ja toimi myös kolmissa vaaleissa vaalitoimiston päällikkönä sekä myös vs. nuorisotoimenjohtajana. Vuonna 1985 hän siirtyi Vantaan edustajana YTV:n liikennesuunnittelijaksi valmistelemaan mittavaa pk-seudun joukkoliikenneuudistusta. Vuonna 1986 hän siirtyi Espoon kaupungin apulaiskaupunginsihteerin virkaan. Hän työskenteli 1986-1984 Espoon sivistystoimen kaupunginsihteerinä vastuualueenaan mm. kulttuuri, liikunta ja nuorisotoimi. Sivistystoimen kehittämisjohtajana ja apulaiskaupunginjohtajan sijaisena hän toimi 1994–2004.lähde?
Suihko siirtyi Espoonseudun koulutuskuntayhtymän johtajaksi 2004, siirtyen takaisin Espoon kaupungin palvelukseen sivistystoimen apulaiskaupunginjohtajaksi vuosiksi 2012-2017 ja palasi Kuntayhtymä Omnian johtajaksi vuonna 2018. Suihko päätti 47 vuotta kestäneen virkamiesuransa Omnian johtajana vuonna 2021.
Unesco antoi syksyllä 2015 Espoon kaupungille oppivana kaupunkina tunnustuksen, jonka Suihko kävi vastaanottamassa kaupungin edustajana. Ammattiosaamisen kehittämisyhdistys KJY:n hallituksen vetäjänä Suihko toimi 2007-2010 ja AMKE ry:ssä varapuheenjohtajana 2010–2012. Hän on ollut Unescon Elinikäisen oppimisen asiantuntija vuodesta 2013 alkaen, EUproVET:n hallituksen puheenjohtaja vuosina 2009–2013 sekä eurooppalaisten ammatillisen koulutuksen järjestöjen (EfVet, EUproVET, EVTA) koollekutsuja ja puheenjohtaja vuodesta 2011 alkaen. Hän toimii Omnia Education Partnership Ltd:n hallituksen puheenjohtajana 20172021 ja Omnia koulutus Oy:n toimitusjohtajana  2017-2021.
Suihko toimi Kansallisen koulutuksen arviointineuvoston (Karvi) varapuheenjohtajana 2014–2018 ja ammatillisen koulutuksen arvioinnin asiantuntijaryhmän puheenjohtajana vuodesta 2016. Hän on toiminut Suomen kotiseutuliiton hallituksen jäsenenä vuodesta 2015, varapuheenjohtajana vuonna 2017 ja puheenjohtajana 2018-.lähde?
Suihko on Espoon musiikkifestivaalit Emfy ry:n hallituksen puheenjohtaja (2018–). Hän on vuonna 1974 perustetun, vanhaan musiikkiin erikoistuneen Köyhät Ritarit -lauluyhtyeen pitkäaikainen jäsen. Suihko on toiminut projektinjohtajana EU-Twinning-koulutusvientihankkeissa Egyptissä, Kosovossa ja Moldovassa.
Tasavallan presidentti myönsi Suihkolle kamarineuvoksen arvonimen vuonna 2022.
Kari Grandi

Kari Grandi on Valion Grandi-pillimehujen markkinoinnissa käytetty kuvitteellinen hahmo. Kari Grandi on aina pukeutunut siirtomaatyyliseen safariasuun ja hellekypärään. Hän seikkailee kulkuvälineinään milloin maastoauto, milloin kameli, lentokone tai kuumailmapallo. Vanhoja seikkailuelokuvia parodioivissa mainoselokuvissa Kari Grandi tyypillisesti pelastaa kauniin naisen kuolemasta janoon autiomaassa tai muussa hankalassa tilanteessa. Hänen aseenaan olivat Grandi-mehupurkit. Mainosten lopussa kuultiin alkuvuosina Risto Mäkelän lausumana:
Hän on kaikkien janoisten sankari, aikamme legenda: Kari Grandi!
Kari Grandi -hahmon ideoi 1970-luvulla Storyfilmi-mainoselokuvayhtiössä työskennellyt ohjaaja-muusikko Juha Tapaninen. Hän otti yhteyttä tuolloin Hullujussi-yhtyeessä soittaneeseen ja Viktor Kalborrekina tunnetuksi tulleeseen Eeki Mantereeseen, ja miehet alkoivat kehitellä hahmoa yhdessä. Nimi syntyi mukaelmana sankariroolien näyttelijän Cary Grantin nimestä. Mantereen yhteistyö Valion kanssa kuitenkin päättyi, kun hän sai kielteistä julkisuutta rattijuopumustapauksestaan. Eeki Mantereen jälkeen Kari Grandina on esiintynyt Sami Kojonen.
Kari Grandi äänilevyillä

Viktor Kalborrek: Kari Grandi janoisten sankari / Pippuripuu (1979, Gold Disc GDS 228)
Gary Grandi & Janoiset Ystävät: Rokkia ja romantiikkaa - hyppysellinen politiikkaa (1999, Janoiset ystävät GGCD-9902)
Sami Kojonen: Kari Grandi & Janonsammuttajat, CD-maksisingle (1999, LPTCD-1)
Muussa mediassa

Tieteiselokuvassa Star Wreck: In the Pirkinning esiintyy hahmo nimeltä Mikhail Karigrandi (parodia sekä Kari Grandista että Babylon 5:n Garibaldista), joka kuvailee itseään sanoilla ”Kaikkien janoisten sankari. Aikamme legenda.”
Aiheesta muualla

Kari Grandi -televisiomainos vuodelta 1977 Mainosmuseo-sivustolla
Luettelo Flanderin kreiveistä

Flanderin kreivit hallitsivat kreivikuntaansa 800-luvulta 1300-luvulle, jolloin seurasi lähes sata vuotta kestänyt Valois–sukuisten Burgundin herttuoiden kausi, kunnes maat liitettiin Habsburgien dynastian maihin,
Flanderin kreivit > Elsassilainen dynastia

1128–1168 : Didrik Elsassilainen (1100–1168) lempinimeltään Thierry III Lothringeniläinen. Lothringenin herttuan Didrik II:n (1055–1115) ja Flanderin Gertrudin (1070–1117), joka oli kreivi Robert I:n ja Gertrud Saksilaisen tytär, poika. Flanderin kreivi (1128–1168). Thierry oli Vilhelm Normandialaisen kilpailija ja hän sai Flanderin kaupunkien tunnustuksen kreiviydelleen vuonna 1128, ja Ranskan kuningas Ludvig VII asetti hänet tähän tehtävään Vilhelmin kuoleman jälkeen.
1168–1191 : Filip Elsassilainen (1143–1191) lempinimeltään Philippe Lothringeniläinen. Kreivi Thierryn ja Sibylle d'Anjou’n (k.1 165) poika. Hän oli Flanderin kreivi (1168–1191). Tämän lisäksi hän solmi ensimmäisen avioliittonsa 1159, ilman jälkeläisiä Elisabeth de Vermandois’n, joka oli Vermandoisin kreivi Raoul IV Spitaalisen, joka kuoli 1165 ilman perillisiä, sisar. Vermandois’in kreivin ja Valois’in kreivin arvot siirtyivät Philippelle ja hänen vaimolleen Elisabethille. Filip II Augustus liitti Flanderin kreivikunnan kuninkaan maihin 1168–1191. Toisen avioliittonsa Filip solmi 1183 ja myös ilman jälkeläisiä Burgundin Mathilden (1157–1218) kanssa. Philippe Elsassilainen kuoli vuonna 1191 jättämättä suoranaisia perillisiä. Hänen läänityksinsä siirtyivät hänen langolleen Baudouin Rohkealle, joka oli Hainaut’n kreivi. Hän oli solminut avioliiton vuonna 1169:
1191–1194 : Margareeta Elsassilainen (1145–1194) oli kreivi Thierryn ja Sibylle d'Anjou’n kolmanneksi vanhin tytär. Hän oli Flanderin kreivitär ( 1191–1194) ja ensimmäisen avioliittonsa kautta 1160 ja ilman perillisiä, jonka hän solmi Varmandois’in kreivin Raoul II:n (k. 1167) kanssa, hän oli Vermandois’n kreivitär (1160–1167). Toisen avioliittonsa 1169 hän solmi Hainaut’n kreivin Baudouin V:n (1150–1195) kanssa, joka oli lisänimeltään Baudouin Rohkea, hän oli Hainaut’n kreivitär (1171–1194).
Flanderin kreivit > Hainaut’n dynastia

1191–1194 : Baudouin VIII Hainaut’lainen (1150–1195), joka oli tämän lisäksi Hainaut’n kreivi Baudouin V (v. 1171–1195) (Baudouin V), Avioliiton kautta hän oli Flanderin kreivi (1191–1194 Baudouin VIII). Hänen alkuperäinen arvonsa oli Namurin kreivi ja markiisi. Hän ei kuitenkaan säilyttänyt Flanderin kreivin titteliä kuin puolisonsa Margurite Elsassilaisen kuolemaan 15. marraskuuta 1194 saakka,
1194– n. 1205 : Baudouin IX (1171-1205), joka oli myös Hainaut’n kreivi Baudouin VI. Hän oli kreivitär Marguerite Elsassilaisen ja kreivi Baudouin VIII:n, joka oli myös Hainaut'n kreivi Baudouin V, poika. Hän oli Flanderin kreivi (1194– n. 1205). Lisäksi Baudouin IX oli Hainaut’m kreivi (1195– n. 1205) nimellä Baudouin VI sekä Itäisen keisarikunnan keisari. Hän oli lähtenyt neljännelle ristiretkelle huhtikuussa 1202 ja hänestä tuli Konstantinopolin keisari 9. toukokuuta 1204, hän kuoli bulgaarien vankeudessa vuonna 1205.
n. 1205–1244 : Konstantinopolin Johanna (1188–1244). Hän oli kreivi Baudouin IX:n, ensimmäisen Latinalaisen keisarin, ja Champagnen Marian (v. ??) vanhin tytär. Hän luovutti kreivikunnan hallinnan aluksi Liègen piispan Philipp de Noblen hallintaan ja sittemmin Filip II Augustuksen hallintaan. Hän avioitui ensimmäisen kerran vuonna 1212 Portugalin kuningas Sancho I pojan Ferdinandin kanssa (k. 29. heinäkuuta 1233). Avioitui toistamiseen Savoijin herttua Thomasin pojan Tomasin (k. ennen vuotta 1263) kanssa. Heistä kumpikin käytti Jeannen hallinnon ajan Flanderin ja Hainaut’n kreivien titteleitä.
1211–1233 : Ferdinand Portugalilainen (1188–1233) Kutsuttiin myös Ferdinand Burgundilaiseksi. Portugalin kuningas Sancho I:n (1154–1211) ja Dulci Barcelonalaisen (k. 1198) poika. Avioitui edellisen kanssa vuonna 1212 ja avioliitto oli lapseton. Hän oli Flanderin ja Hainaut'n kreivi (1212–1233),
1237–1244 : Tuomas II Savoijilainen (1199–1259). Hän oli Savoijin kreivin Thomas I:n (1177–1233) ja Béatrice Marguerite Geneveläisen (k. 1257) poika. Hän oli Flanderin kreivittären Johannan toinen aviomies. Aiemmin hän oli Mauriennen kreivi (1233–1259 nimellä Thomas II), sekä Piémontin herra 1233 ja sittemmin Piémontin kreivi (1245–1259). Ensimmäisen avioliittonsa kautta vuonna 1237, avioliitosta ei syntynyt jälkeläisiä, Flanderin kreivitär Jeannen kanssa hänestä tuli Flanderin ja Hainaut’n kreivi (1237–1244).
1244–1280 : Konstantinopolin Margareeta tai Flanderin Marguerite, Margareeta II (1202–1280) tai Hainaut’n Marguerite. Kreivi Baudouin IX:n ja Marie de Francen (1174–1204) nuorin tytär ja kreivitär Johannan pikkusisar. Hän oli Flanderin ja Hainaut’n kreivitär (1244–1280), tosin jotkut tutkijat päiväävät hänen valtakautensa Flanderissa päättyneeksi vuonna 1278. Tämä edeltäjänsä pikkusisar oli aviossa:
Flanderin kreivit > Dampierre-dynastia

1278–1305 : Gui de Dampierre tai Gui Flanderilainen (1225–1305). Hän oli kreivitär Marguerite II:n ja Dampierren herran Guillaume II Dampierren poika. Hän oli: Dampierre herra (v. 1251–1305), Flanderin kreivi (1278–1305) – Jotkut lähteet kutsuvat häntä Flanderin nimelliseksi kreiviksi jo (1251–1252). Hän oli myös avioliittonsa 1246, Mathilde de Béthunen (1220–1264), kanssa myös Béthunen ja Termonden herra (1248–1264), Gui sai kreivikunnan äitinsä luovuttua siitä 29. joulukuuta 1278. Vuonna 1263 hän osti Baudoin de Courtenaylta Namurin kreivikunnan ja luovutti sen pojalleen Jeanille vuonna 1297.
1305–1322 : Robert III eli Robert de Dampierre (1247–1322). Hän oli kreivi Guyn ja Béthunen dame Mathilden vanhin poika. Hän oli Béthunen herra ( 1264–1322), Flanderin kreivi (1305–1322). Lisäksi hän oli avioliittonsa kautta Neversin kreivi (1272–1280). Tämän toisen avioliittonsa hän solmi vuonna 1272 Necersin kreivitär Yolande Burgundilaisen kanssa. Jolanda oli ollut ensin naimisissa kuningas Ludvig IX Pyhän pojan Jean Tristanin kansa, joka Jolandan perinnön ansiosta oli Neversin kreivi.
1322–1346 : Ludvig I, syntyisin Louis de Dampierre (1304–1346) kutsumanimeltään Nevers’in Louis. Hän oli kreivi Robert III:n ja Neversin kreivittären Yolanden lapsenlapsi ja Neversin kreivin Louis I:n ja Rethelin kreivittären Jeannen (k. jälkeen 1325) poika.
1346–1384 : Ludvig II syntyisin Louis de Dampierre (v. 1330–1383) kutsumanimeltään Louis de Mâle. Flanderin kreivin Louis I:n ja Burgundin kreivittären Marguerite I:n (v. 1310–1382) poika.
Flanderin kreivit > Burgundin Valois-dynastia

1384–1405 : Margareeta III, syntyisin Marguerite de Dampierre, kutsumanimeltään Margareeta de Mâles (1350–1405) Hän oli jo 11-vuotiaana jäänyt leskeksi Burgundin herttuakunnan perillisestä herttua Filip I = Philippe de Rouvresista, joka oli Burgundin prinssin Philippen poika. Marguerite oli Louis II Miehekkään tytär ja hallitsi mm. seuraavia maakunti perintömainaan: Flanderin kreivitär (1383–1405), Neversin kreivitär ja Rethelin kreivitär. Hän avioitui kahdesti:
1384–1404 : Filip II (1342–1404), kutsumanimeltään Philippe Rohkea, hän oli edellisen toinen puoliso. Philippe II oli Ranskan kuninkaan Juhana II Hyvän neljäs ja nuorin poika. Hän oli muiden läänitystensä ja alueittensa lisäksi myös Burgundin herttua (1364–1404). Toisen avioliittinsa kautta hänestä myös tuli: Burgundin kreivi (1383–1404), Artoisin kreivi (1383–1404), Flanderin kreivi (1383–1404) Nimellä Filip II, Neversin kreivi ja Rethelin kreivi,
1405–1419 : Jean I (1371–1419), kutsumanimeltään Juhana I Peloton. Hän oli edellisen poika, joka muiden alueittensa ja läänitystensä lisäksi oli mm. Burgundin herttua (1404–1419), Burgundin kreivi (1405–1419), Artoisin kreivi (1405–1419), Flanderin kreivi (1405–1419),
1419–1467 : Philippe III (1396–1467), kutsumanimeltään Filip Hyvä, Hän oli edeltäjänsä poika. Muiden alueittensa ja läänistustensä lisäksi hän oli mm. Burgundin herttua (1467–1477), Burgundin kreivi (1419–1477), Artoisin kreivi (1419–1467), Flanderin kreivi (1419–1467] nimellä Philippe III,
1467–1477 : Kaarle I (1433–1477), kutsumanimeltään Charles Hurja ja Kaarle Rohkea. Hän oli edeltäjänä ainoa aviosta syntynyt poika, joka oli muiden omistuksiensa lisäksi mm. Burgundin herttua (1467–1477), Burgundin kreivi (1467–1477), Artoisin kreivi (1467–1477), Flanderin kreivi (1467–1477) nimellä Charles II.
1477–1482 : Maria (1457–1482). Hän oli edeltäjänsä tytär ja siten muiden alueittensa ja läänitystensä lisäksi mm. Burgundin herttuatar (1477–1482), Bourgundin kreivitär (1477–1482), Artoisin kreivitär (1477–1482), Flanderin kreivitär (1477–1482). Tosin hän menetti Picardien ja Burgundin herttuakunnan alueet Ranskan kuninkaalle.
1477–1482 : Maximilian I (1459–1519), eli edellisen aviopuoliso. Hän oli siten mm. Burgundin herttua (1477–1484), Burgundin kreivi (1477–1482), Artoisin kreivi (1477–1482), Flanderin kreivi (1477–1483).
Tämän jälkeen Flanderin perimys siirtyi Habsburgien dynastialle.
Flanderin kreivit > Habsburgit, Espanjan kuninkaat

1482–1506 : Filip IV, Itävallan arkkiherttua, Burgundin ja Brabantin herttua, Flanderin, Artoisin jne kreivi, jne, avioliiton kautta myös Kastilian ja Leonin kuningas. Oli Burgundin Marian poika, ja meni naimisiin Kastilia-Aragonian Johannan, Johanna Hullun kanssa.
1506–1556 : Kaarle II, keisari Kaarle V, Espanjan kuningas, Pyhä roomalainen keisari, Alankomaiden jne herra. Oli viimeinen Flanderin ja Burgundin hallitsija, joka asui (nuorena) Flanderissa.
1556–1598 : Filip V, Espanjan Filip II.
Tästä alkaen Flanderi ym seurasi Espanjan kruunun periytymistä vuoteen 1700, mutta hallitsijat asuivat Madridissa.
Flanderin kreivin vaakuna
Valois-sukuisten Flanderin kreivin vaakuna.
Miyamoto Musashi

Miyamoto Musashi
Miyamoto Musashi (jap. 宮本 武蔵, 1584 – 19. toukokuuta 1645) oli samurai ja rōnin. Hän kasvoi orpona samurain poikana, eli elämänsä kurinalaisesti ja kulki Samurain tietä. Hän tutustui myös muihin taitoihin kuten kalligrafiaan. Kirjansa 五輪の書 (Go rin no sho, 五輪の書) mukaan hän painottaa, että samurain täytyy tutustua miekan lisäksi myös kaikkiin muihin taitoihin. Musashi arvosti rehellisyyttä, nöyryyttä ja kovaa työtä. Hän on myös voittanut kaksintaistelun bokkenilla.
Toiminta

Musashi on japanilaisille ”kensei” eli miekkapyhimys. Musashi antoi bushidon seuraajille ohjeita, joista löytyy kehotus estetiikan harjoittamiseen ja myös teeseremonian periaatteita. Musashin ohjeena oli olla laiminlyömättä pikkuasioita ja olla tekemättä mitään turhaa. Hänestä tuli käsityön sekä taiteen mestari ja hänen tekemänsä maalaukset ovat Japanissa arvostettuja. Omien kirjoitustensa mukaan Musashi alkoi ymmärtää strategiaa ollessaan viidenkymmenen vuoden ikäinen. Viimeiset vuodet hän vietti erakkona luolassa, jossa hän kirjoitti kirjan Go rin no sho. Kirjassa hän esittää monia pääperiaatteita, joiden avulla saavutetaan voitto vihollisesta. Tässä mielessä kirja on samankaltainen kuin esimerkiksi kiinalainen Sodankäynnin taito. Miyamoto kuitenkin korostaa, että näitä sääntöjä voidaan soveltaa myös käytännön elämään, ei pelkästään taisteluun. Seuraavassa listassa on esitetty joitakin kirjan pääajatuksia:
Ajattele rehellisesti.
Tie on harjoittelemista.
Perehdy kaikkiin taitoihin.
Tunne kaikkien ammattien Tiet.
Erota maallisten asiain hyöty ja tappio.
Kehitä vaistomaista arviointia ja kaiken ymmärtämistä.
Havaitse näkymättömät.
Kiinnitä huomiota myös pikkuseikkoihin.
Älä tee mitään turhaa.
Johdata vihollisesi tekemään turhia asioita.
Kontrolloi taistelua.
Pieni joukko on vaikea havaita, suuri joukko helppo.
Älä mielly liikaa yhteen aseeseen.
Harjoittele nopeaa, mutta viisasta päätöksentekoa aina ja kaikkialla.
Älä kiinnitä katsettasi vastustajan miekkaan, silmiin tai käsiin. Katsele häntä kokonaisuutena.
Älä taistelussa luota voimaan äläkä nopeuteen, sillä nämä kostautuvat tarkkuudessa. Opettele miekalla taistelu niin hyvin, että pystyt pitelemään miekkaa kahdella sormella (etusormi ja peukalo). lähde?
Niten-miekkakoulukunnat > Hyōhō niten ichi -ryū

Hyōhō niten ichi -ryū -kenjutsu-koulu on Miyamoton kehittämä. Hän kutsui kirjassaan Go rin no sho koulukuntaansa nimellä Niten ichi (jap. 二天一, ”kaksi taivasta yhdessä”) tai Nitō ichi (jap. 二刀一, ”kaksi miekkaa yhtenä”. Hyōhō niten ichi -ryūssa harjoitetaan pääasiassa daishō-miekkaparin kenjutsutekniikoita.
Niten-miekkakoulukunnat > Hyōhō niten ichi -ryū > Perimyslinja

Shinmen Miyamoto Musashi-no-Kami Fujiwara no Genshin
Terao Kyumanosuke Nobuyuki (toinen nimi voidaan lukea myös Motomenosuke)
Terao Goemon Katsuyuki
Yoshida Josetsu Masahiro
Santo Hikozaemon Kyohide
Santo Hanbe Kiyoaki
Santo Shinjuro Kiyotake
Aoki Kikuo Hisakatsu
Kiyonaga Tadanao Masami
Imai Masayuki Nobukatsu
Iwami Toshio Gensho
Niten-miekkakoulukunnat > Hyōhō niten ichi -ryū > Tekniikat

Nykyään harjoiteltavat kenjutsu-tekniikat sekä muut asetekniikat (waza).
Tachi seihō – Kaksitoista pitkän miekan tekniikkaa.
Nito seihō – Viisi tekniikkaa kahdella miekalla.
Kodachi seihō – Seitsemän tekniikkaa lyhyellä miekalla.
Aikuchi roppō – Kuusi tekniikkaa veitsellä.
Bōjutsu – Kaksikymmentä tekniikkaa bō sauvalla.
Jutte to jutsu – Viisi tekniikkaa miekkaa vastaan.
Gosho-ha Hyōhō Niten Ichi -ryū
Aikajana

| Vuosi | Ikä | Paikka / merkittävä tapahtuma |
| --- | --- | --- |
| 1578 |  | Miyamoton Shirota-veli syntyy. |
| 1584 | 0 | Miyamoto Musashi syntyy. |
| 1591 | 7 | Buddhisti-setä ottaa hänet kasvatikseen. |
| 1596 | 12 | Taistelee Arima Kihein kanssa Hirafukussa, Hyōgon prefektuurissa. Miyamoton ensimmäinen kaksintaistelu, joka päättyy Ariman kuolemaan. |
| 1599 | 15 | Taistelee Akiyama-nimisen miekkamiehen kanssa Hyōgon prefektuurin pohjoisosissa. |
| 1600 | 16/17 | Uskotaan taistelleen Sekigaharan taistelussa, Gifun prefektuurissa, häviävällä puolella. |
| 1604 | 21 | Kohtaa kolme Yoshiokan klaanin jäsentä erillisissä kaksintaisteluissa Kiotossa. {1} Kaksintaistelu Yoshioka Seijuro Yamashiro Provinssissa, Rendai-nummella kaupungin ulkopuolella (Kita-ku, Kioto). {2} Kaksintaistelu kaupungin ulkopuolella Yoshioka Denshichirota vastaan. {3} Kaksintaistelu Yoshioka Matashichiroa vastaan kaupungin ulkopuolella Ichijoji-männyn luona. |
| 1604 | 21 | Vierailee Kōfuku-ji, Narassa ja päätyy kaksintaisteluun Hozoin-ryutä edustavan buddhistimunkin kanssa. |
| 1605–1612 | 22–29 | Aloittaa taas vaelluksen. |
| 1607 | 24 | Munisai (Miyamoton isä) välittää tekniikkansa pojalleen. |
| 1607 | 24 | Kaksintaistelee kusarigama-mestari Shishido Baikenin kanssa Mien prefektuurin länsiosissa. |
| 1608 | 25 | Kaksintaistelee viiden shakun pituista bō-sauvaa käyttävän Musō Gonnosuke Katsuyoshin kanssa |
| 1610 | 27 | Kaksintaistelee Edossa Hayashi Osedonia ja Tsujikaze Tenmaa vastaa. |
| 1611 | 28 | Alkaa harjoittaa zazen-meditaatiota. |
| 1612 | 29 | Kuuluisin kaksintaistelu Sasaki Kojirōta vastaan Ganryujiman rannalla, nykyään Shimonoseki. |
|  |  | Avaa lyhytaikaiseksi jäävän miekkailukoulun. |
| 1614–1615 | 31–32 | Liittyy Tokugawa Ieyasun joukkoihin osallistuen Osakan linnan talvi- ja kesäoffensiiviin. |
| 1615–1621 | 32–38 | Liittyy Ogasawara Tadanaon palvelukseen Hariman provinssiin rakennusmestariksi. |
| 1621 | 38 | Kaksintaistelee Miyake Gunbeita ja Tatsunoa vastaan Hyōgon prefektuurissa. |
| 1622 | 39 | Asettuu väliaikaisesti Himejin linnaan Hyōgon prefektuurissa. |
| 1623 | 40 | Matkustaa Edoon. |
|  |  | Adoptoi toisen pojan nimeltä Miyamoto Iori. |
| 1626 | 43 | Adoptoitu poika Mikinosuke tekee seppukun seuraten junshi-perinnettä. |
| 1627 | 44 | Vaeltaa taas |
| 1628 | 45 | Tapaa Yagyū Hyōgonosuken Nagoyassa Owarin provinssissa. |
| 1630 | 47 | Menee Hosokawa Tadatoshin palvelukseen. |
| 1633 | 50 | Aloittaa kattavan harjoittelun. |
| 1634 | 51 | Asettuu Kokuraan, Fukuokan prefektuuriin lyhyeksi aikaa Ogasawara Tadazanen luokse poikansa Iorin kanssa. |
| 1637 | 54 | On tärkeässä roolissa Shimabaran kapinassa. |
| 1641 | 58 | kirjoittaa Hyōhō sanju-gon. |
| 1642 | 59 | Alkaa kärsiä hermosärystä. |
| 1643 | 60 | Muuttaa Reigandoon, missä elää erakkona. |
| 1645 | 62 | Saa valmiiksi kuuluisan kirjansa (jap. 五輪の書, Go rin no sho). |
|  |  | Kuolee samana vuonna, todennäköisesti keuhkosyöpään. |
Fiktio

Musashista on tehty 36 elokuvaa ja televisiosarja. Jo Musashin elinaikana hänestä oli olemassa sarjakuvan kaltaisia fiktiivisiä teoksia, joten faktaa ja fiktiota on varsin hankala erottaa toisistaan Musashin elämää käsitellessä. Eiji Yoshikawan romaani on vaikuttanut suuresti myöhempiin tulkintoihinlähde?
Stan Sakain tekemässä suositussa sarjakuvassa Usagi Yojimbo (suom. Jänishenkivartija) seikkailee päähenkilönä miekkamestari-ronin Miyamoto Usagi.
Brittiläinen heavy metal -yhtye Iron Maiden on tehnyt Musashista kertovan kappaleen ”Sun and Steel” vuonna 1983 julkaistulle Piece of Mind -albumilleen.
Musashin elämästä on myös tehty mangasarja nimeltä Vagabond jonka julkaisu alettiin vuonna 2008 ja loppui 2010.
Kirjallisuutta

Koskinen, Kai: Kaksi taivasta yhdessä: Miyamoto Musashin tie.  Jyväskylä:  Aikiken, 2011.  ISBN 978-952-92859-9-0
Miyamoto, Musashi: Maa, vesi, tuli, tuuli ja tyhjyys.  (Go rin no sho, valmistunut 1645.)  Suomentanut Lahdenperä, Samppa. Suomennoksen perustana: A book of five rings. Englanniksi kääntänyt ja Musashin elämäkerralla sekä selityksillä varustanut Victor Harris. Helsingissä:  Otava, 1983 (6. painos 2005).  ISBN 951-10752-6-8
Yoshikawa, Eiji: Musashi.  (Miyamoto Musashi, 1935, historiallinen romaani)  Suomentanut englannin kielestä Herranen, Paula. Helsinki:  WSOY, 1985.  ISBN 951-01266-5-9
Maa, vesi, tuli, tuuli ja tyhjyys kokonaisuudessaan netissä. (englanniksi)
Mälkki, Juha: Sotataitoa ihmisten johtajille. Sotataito ja sen klassikot uudelleenarvioituna.  Helsinki:  Kustannusosakeyhtiö Suomen Mies, 2010.  ISBN 978-952-98726-0-2
Aiheesta muualla

Kuvia tai muita tiedostoja aiheesta Miyamoto Musashi Wikimedia Commonsissa
| Auktoriteettitunnisteet  |
| --- | --- |
Kansainväliset:  FAST  ISNI  VIAF 2  WorldCat 
Kansalliset:  Norja  Espanja  Ranska  BnF data  Katalonia  Saksa  Israel 2  Suomi (KANTO)  Yhdysvallat  Ruotsi  Latvia  Japani  Tšekki  Kreikka  Korea  Alankomaat  Puola  Portugali 
Tieteilijät:  CiNii 
Taiteenala:  ULAN 
Henkilöt:  Deutsche Biographie  DDB  Trove 
Muut:  Europeana  IdRef 
Miyamoto Musashi kahden bokken-miekan kanssa.
Ennustaja kertoo Miyamoto Musashille tulevaisuuden. Värillinen puupiirros (ôban) kuvasarjasta ”36 kuuluisaa taistelua”.
Sasaki Kojirō (oikealla) antautuu kuuluisaan taisteluun Miyamoto Musashia vastaan Ganryū-saaren rannalla. Puupiirroksessa taiteilija kuvaa Musashin käyttämässä kahta bokkenia.
11. toukokuuta

11. toukokuuta on gregoriaanisen kalenterin mukaan vuoden 131. päivä (132. päivä karkausvuonna). Vuodesta on jäljellä 234 päivää.
Nimipäivät

suomalainen kalenteri: Osmo
suomenruotsalainen kalenteri: Kennet, Kent, Ken
ortodoksinen kalenteri: Ilkka, Kiril, Kirilä, Mefodi, Torsti
pohjoissaamenkielinen kalenteri: Nanit
vanhemmissa kalentereissa: Christian, Lotta, Mamertus, Mielisuoma, Märta, Måns, Pancrati